**Oscar von Sivers** (o.s. **Eklund**) (s. 27. elokuuta 1988 Tukholma, Ruotsi) on ruotsalainen jääkiekkopuolustaja. Elite Prospects -sivuston mukaan hän on fiksu kahden suunnan puolustaja, joka antaa hyvän avaussyötön, pelaa varmaa ja kypsää peliä sekä luistelee ja liikkuu hyvin. Eklund ei kuitenkaan varsinaisesti loista kiekollisena.

Ura
---

### Seuraura

Von Sivers on AIK IF:n kasvatti. Hän siirtyi 16-vuotiaana kaudeksi 2004–2005 Djurgårdens IF:ään, joka päättyi J18 Allsvenskanin hopeaan keväällä 2005. Kaudella 2006–2007 von Sivers teki Elitserien-debyyttinsä ja hän pelasi liigassa 17 runkosarjaottelua ilman tehopisteitä. Suurin osa kaudesta kului kuitenkin vielä Djurgårdenin J20-joukkueessa, jossa von Sivers voitti J20 SuperElitin hopeaa keväällä 2007.

Kausista 2007–2008 ja 2008–2009 von Sivers pelasi ison osan sarjatasoa alempana HockeyAllsvenskanissa Nyköpings Hockeyn, Almtuna IS:n ja Huddinge IK:n joukkueissa. Huddingessa hän pelasi jälkimmäisenä mainitun kauden loppuun ja oli auttamassa joukkuetta HockeyAllsvenskanin karsinnoissa, jotka päättyivät kuitenkin Huddingen putoamiseen I-divisioonaan. von Siversin ura jatkui kuitenkin Djurgårdenissa, jonka kanssa hän teki kaksivuotisen jatkosopimuksen maaliskuussa 2009.

Kausi 2009–2010 oli von Siversille ensimmäinen kokonainen Elitserienissä. Hän teki 53 runkosarjaottelussa myös ensimmäiset tehonsa liigassa tehoilla 1+3=4. von Sivers voitti keväällä 2010 Elitserien-hopeaa. Kaudella 2010–2011 hän teki Elitserienin yhden kauden piste-ennätyksensä tehoilla 5+10=15.

Maaliskuussa 2011 von Sivers siirtyi Suomeen ja teki yksivuotisen sopimuksen SM-liigajoukkue Oulun Kärppien kanssa. Hän loukkasi syyskuun lopulla polvensa törmättyään Bluesin Matti Järvisen kanssa ja oli sivussa useita viikkoja. von Sivers joutui kuukaudeksi sivuun uudestaan helmikuussa 2012 ylävartalovamman takia. Hänen runkosarjansa jäi lopulta vain 36 ottelun mittaiseksi ja hän teki niissä 16 tehopistettä. Kevään 2012 pudotuspeleissä Eklund jakoi pelipaikastaan huolimatta viidellä syötöllään Kärppien sisäisen syöttöpörssin voiton Jozef Stümpel ja Ivan Humlin kanssa. Tammikuussa 2012 hän solmi Kärppien kanssa vuoden mittaisen jatkosopimuksen.

Elokuussa 2012, jo harjoituskaudella European Trophy -ottelussa Luleå HF:ää vastaan von Sivers loukkasi polvensa ja hän oli sivussa helmikuuhun 2013 saakka. von Sivers pelasi loppukaudella 2012–2013 kahdeksan runkosarja- ja kolme playoff-ottelua. Kaudeksi 2013–2014 hän siirtyi vuoden mittaisella sopimuksella Helsingin IFK:n riveihin. von Sivers kärsi kuitenkin itseluottamusongelmista, eikä vastannut häneen kohdistuneisiin odotuksiin hyvänä kiekollisena puolustajana. von Siversin kauteen mahtui myös loukkaantumisia.

Kaudeksi 2014–2015 von Sivers palasi kotimaahansa ja siirtyi kaksivuotisella sopimuksella SHL-joukkue Brynäs IF:ään. Hän pelasi kuitenkin vain ensimmäisen sopimuskautensa. Syyskuussa 2015 von Sivers palasi Suomeen ja siirtyi loppukauden 2015–2016 kattavalla sopimuksella SM-liigan nousijajoukkue KooKoohon. Loukkaantumiset sotkivat kuitenkin jälleen hänen kauttaan ja pelasi Eklund pelasi 36 runkosarjaottelua. Elokuussa hän teki vuoden mittaisen jatkosopimuksen KooKoon kanssa. von Sivers oli kaudella 2016–2017 Juha-Pekka Haatajan ohella ainoa kauden kaikki 60 runkosarjaottelua pelannut pelaaja.

Lokakuussa 2017 von Sivers siirtyi loppukauden 2017–2018 kattavalla sopimuksella Saksan DEL-liigan Iserlohn Roostersiin oltuaan alkukauden ilman sopimusta. Kesken kauden 2018–2019, marraskuussa 2018 hän palasi SM-liigaan ja siirtyi JYPiin 12. tammikuuta 2019 asti ulottuvalla sopimuksella oltuaan alkukauden ilman sopimusta. Seuran urheilutoimenjohtaja Jukka Holtarin mukaan hänen ja Nolan Yonkmanin hankinnoilla oli taustalla sekä JYPin heikko urheilullinen menestys että puolustuksen loukkaantumiset. Holtarin mukaan kaksikko tuo selkeät henkilökohtaiset ominaisuutensa pelinsä mukana. von Siversin sopimus purettiin kuitenkin noin kymmenen päivää ennen sen päättymistä, samalla kun JYP vahvistui Jake Newtonilla. Jo samana päivänä hänen vahvistettiin siirtyvän loppukauden sopimuksella Tšekin Extraligan HC Pardubiceen.

### Maajoukkueura

Von Sivers voitti alle 20-vuotiaiden MM-hopeaa vuonna 2008. Ruotsin A-maajoukkueesta hän sai ensituntumaa keväällä 2011, jolloin von Sivers valittiin joukkueen ensimmäiseen MM-leiriryhmään. Yhteensä hän on pelannut yhdeksän A-maaottelua tehden neljä syöttöpistettä. Von Sivers on pelannut myös 20 nuorten maaottelua.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2006–2007 | Djurgårdens IF | Elitserien | 17 | 0 | 0 | 0 | 0 | – | – | – | – | – |
| 2007–2008 | Nyköpings Hockey | Allsvenskan | 11 | 1 | 0 | 1 | 8 | – | – | – | – | – | JMM | 6 | 0 | 0 | 0 | 8 |
|  | Djurgårdens IF | Elitserien | 33 | 0 | 0 | 0 | 10 | 5 | 0 | 0 | 0 | 0 |
| 2008–2009 | Almtuna IS | Allsvenskan | 4 | 0 | 0 | 0 | 4 | – | – | – | – | – |
|  | Huddinge IK | Allsvenskan | 4 | 0 | 0 | 0 | 2 | – | – | – | – | – |
|  | Djurgårdens IF | Elitserien | 21 | 0 | 0 | 0 | 8 | – | – | – | – | – |
| 2009–2010 | Djurgårdens IF | Elitserien | 53 | 1 | 3 | 4 | 32 | 16 | 1 | 3 | 4 | 0 |
| 2010–2011 | Djurgårdens IF | Elitserien | 52 | 5 | 10 | 15 | 28 | 7 | 0 | 3 | 3 | 4 |
| 2011–2012 | Kärpät | SM-liiga | 36 | 1 | 15 | 16 | 26 | 9 | 1 | 5 | 6 | 2 |
| 2012–2013 | Kärpät | SM-liiga | 8 | 1 | 3 | 4 | 2 | 3 | 0 | 2 | 2 | 4 |
| 2013–2014 | HIFK | SM-liiga | 45 | 2 | 8 | 10 | 10 | 2 | 0 | 0 | 0 | 2 |
| 2014–2015 | Brynäs IF | SHL | 52 | 4 | 5 | 9 | 16 | 7 | 0 | 0 | 0 | 2 |
| 2015–2016 | KooKoo | SM-liiga | 36 | 1 | 11 | 12 | 31 | – | – | – | – | – |
| 2016–2017 | KooKoo | SM-liiga | 60 | 2 | 11 | 13 | 12 | – | – | – | – | – |
| 2017–2018 | Iserlohn Roosters | DEL | 40 | 0 | 6 | 6 | 10 | 1 | 0 | 0 | 0 | 0 |
| 2018–2019 | JYP | SM-liiga | 16 | 1 | 2 | 3 | 6 | – | – | – | – | – |
|  | HC Pardubice | ČEL | 20 | 3 | 3 | 6 | 8 | – | – | – | – | – |
| 2019–2020 | HC Pardubice | ČEL | 33 | 0 | 4 | 4 | 16 | – | – | – | – | – |
|  | HK Hradec Králové | ČEL | 17 | 2 | 6 | 8 | 10 | 2 | 0 | 1 | 1 | 2 |
| 2020–2021 | Södertälje SK | Allsvenskan | 36 | 1 | 7 | 8 | 26 | – | – | – | – | – |
| 2021–2022 | Södertälje SK | Allsvenskan | 37 | 0 | 4 | 4 | 28 | – | – | – | – | – |
| 6 kautta | yhteensä | Elitserien/SHL | 228 | 10 | 18 | 28 | 94 | 35 | 1 | 6 | 7 | 6 |
| 6 kautta | yhteensä | SM-liiga | 201 | 8 | 50 | 58 | 87 | 14 | 1 | 7 | 8 | 8 |
| 2 kautta | yhteensä | ČEL | 70 | 5 | 13 | 18 | 34 | 2 | 0 | 1 | 1 | 2 |
| 1 kausi | yhteensä | DEL | 40 | 0 | 6 | 6 | 10 | 1 | 0 | 0 | 0 | 0 |

Lähteet
-------

* Oscar von Sivers The Internet Hockey Databasessa (englanniksi)
* Oscar von Sivers Eurohockey-sivustolla (englanniksi)
* Oscar von Sivers *Elite Prospects*. Everysport Media Group AB.  (englanniksi)

### Viitteet

1. ↑  Oscar Eklund – Oulun Kärpät
2. ↑  Oscar von Sivers blir ny lagkapten i SSK *HockeyAllsvenskan*. Viitattu 3.9.2020. (ruotsiksi)
3. 1 2 3 4 5 6  Oscar von Sivers *Elite Prospects*. Everysport Media Group AB.  (englanniksi)
4. ↑  Pettersson, Robert: Djurgården förlänger med backtalang *Hockeysverige.se*.  12.3.2009. NewsMe. Viitattu 28.3.2011. (ruotsiksi)
5. 1 2  Kärpät kiinnitti Oscar Eklundin *Jatkoaika.com*.  28.3.2011. Jatkoaika r.y. Viitattu 28.3.2011.
6. ↑  Bodin, Uffe: Djurgårdare flyttar till Finland *Hockeysverige.se*.  28.3.2011. NewsMe. Viitattu 28.3.2011. (ruotsiksi)
7. ↑  Kärppien Eklund telakalle *Jatkoaika.com*.  29.9.2011. Jatkoaika r.y. Viitattu 2.1.2012.
8. ↑  Oscar Eklund kuukauden huilille *Jatkoaika.com*.  27.2.2012. Jatkoaika r.y. Viitattu 3.4.2012.
9. ↑  Eklund ja Pokka jatkavat Kärpissä *Jatkoaika.com*.  9.1.2012. Jatkoaika r.y. Viitattu 9.1.2012.
10. ↑  Kärppien luottopakki pitkälle huilille *Jatkoaika.com*.  31.8.2012. Jatkoaika r.y. Viitattu 31.8.2012.
11. ↑  Antti Raanta siirtyy HIFK:hon *Jatkoaika.com*.  2.5.2013. Jatkoaika r.y. Viitattu 25.6.2013.
12. ↑  Iilomo, Sami: HIFK:n pelaaja-arvostelut 2013–2014 *Jatkoaika.com*.  19.3.2014. Jatkoaika r.y. Viitattu 12.4.2014.
13. ↑  HIFK-puolustaja palaa kotimaahansa *Jatkoaika.com*.  1.4.2014. Jatkoaika r.y. Viitattu 12.4.2014.
14. ↑  Eklund vahvistamaan KooKoon puolustusta *Jatkoaika.com*.  15.9.2015. Jatkoaika r.y. Viitattu 19.9.2015.
15. ↑  Eklund jatkaa KooKoon puolustuksessa – "Voi olla vielä nähtyäkin parempi" *Jatkoaika.com*.  1.8.2016. Jatkoaika r.y. Viitattu 1.8.2016.
16. ↑  Isotalo, Ilari: KooKoon luottopakki jättää Suomen – löysi töitä Saksasta *Leijonat.com*.  5.10.2017. Nordic Sport Media. Viitattu 5.10.2017.
17. ↑  Yonkman ja Eklund vahvistamaan JYP-puolustusta, Rooballe jatkosopimus *jypliiga.fi*.  7.11.2018. JYP Jyväskylä Oy. Viitattu 7.11.2018.
18. ↑  JYPin takalinjoilla ovi käy – Newton palaa Jyväskylään *Jatkoaika.com*.  2.1.2019. Jatkoaika r.y. Viitattu 2.1.2019.
19. ↑  Uusi osoite selvillä! JYPistä lähtenyt puolustaja jättää Liigan – siirtyy ulkomaille *suomikiekko.com*.  2.1.2019. Nordic Sport Media. Viitattu 3.1.2019.